ņemot vērā Padomē sanākušo dalībvalstu valdību pārstāvju Iekšējo nolīgumu par Eiropas Savienības palīdzības finansēšanu saskaņā ar daudzgadu finanšu shēmu laikposmam no 2014. gada līdz 2020. gadam atbilstīgi ĀKK un ES Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas Līguma par Eiropas Savienības darbību ceturtā daļa (turpmāk “10. EAF Iekšējais nolīgums”), un jo īpaši tā 7. pantu,

Saskaņā ar 1. panta otro daļu Padomes Lēmumā 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds (“pagaidu mehānisms”), pēc 11. EAF iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi samazina. Šis samazinājums ietekmēs dalībvalstu 2015., 2016. un 2017. gada iemaksas Komisijai atbilstoši katras dalībvalsts izvēlētajam koriģējošajam risinājumam.

Saskaņā ar 10. EAF finanšu regulas 57. panta 7. punktu ar katru no šīm summām precizē Komisijas pārvaldīto summu un Eiropas Investīciju bankas (EIB) pārvaldīto summu.

ņemot vērā Eiropas Komisijas priekšlikumu,

tā kā:

(1)Saskaņā ar 10. EAF finanšu regulas 57. līdz 61. pantā noteikto procedūru Komisijai līdz 10. oktobrim jāiesniedz priekšlikums, ar ko precizē a) 2015. gadam paredzētās iemaksas trešo daļu un b) pārskatīto ikgadējo iemaksas summu 2015. gadam atbilstīgi faktiskajām vajadzībām gadījumos, kad saskaņā ar 10. EAF Iekšējā nolīguma 7. panta 3. punktu gada summa atšķiras no faktiskajām vajadzībām.

(2)Saskaņā ar 10. EAF finanšu regulas 145. panta pirmo daļu Eiropas Investīciju banka ir nosūtījusi Komisijai atjauninātās saistību un maksājumu aplēses par tās pārvaldītajiem instrumentiem.

(3)10. EAF finanšu regulas 58. panta 2. punktā noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tādējādi aicinājums veikt iemaksu būtu jāsniedz saskaņā ar 10. EAF.

(4)Saskaņā ar 1. panta otro daļu Padomes Lēmumā 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds (“pagaidu mehānisms”), pēc 11. EAF Iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi samazina. Šis samazinājums ietekmēs dalībvalstu 2015., 2016. un 2017. gada iemaksas atbilstoši katras dalībvalsts izvēlētajam koriģējošajam risinājumam.

(5)Padome pēc Komisijas priekšlikuma 2014. gada 10. novembrī pieņēma lēmumu dalībvalstu iemaksu EAF maksimālās summas 2015. gadam Komisijas daļu noteikt EUR 3 400 000 000 apmērā un EIB daļu – EUR 200 000 000 apmērā.

(6)Pēc Komisijas un EIB pieprasījuma kopējais apjoms 2015. gadam atbilst noteiktajam maksimālajam apjomam, kas grozīts ar Padomes 2015. gada 6. jūnija lēmumu, proti kopsummā EUR 3 400 000 000, no kuras Komisijas daļa ir EUR 3 200 000 000 un EIB daļa – EUR 200 000 000,

IR PIEŅĒMUSI ŠO LĒMUMU.

1. pants

Atsevišķas EAF iemaksas, ko dalībvalstis veic Komisijai kā iemaksu trešo daļu par 2015. gadu, ir norādītas 1.a pielikumā iekļautajā tabulā.

Šīs iemaksas var apvienot ar korekcijām, kas izriet no to līdzekļu samazinājuma, kas piešķirti saskaņā ar Padomes Lēmumu 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds, kā tas noteikts 2.c pielikumā, atbilstoši korekciju plānam, ko katra dalībvalsts paziņojusi Komisijai.

2. pants

Šis lēmums stājas spēkā tā pieņemšanas dienā.

3. pants

Šis lēmums ir adresēts dalībvalstīm.

Briselē,